CELEX: 22004D0177
Language: da
Date: 2004-12-03 00:00:00
Title: Afgørelse truffet af Det Blandede EØS-udvalg nr. 177/2004 af 3. december 2004 om ændring af protokol 3 til EØS-aftalen om de varer, der er omhandlet i aftalens artikel 8, stk. 3, litra b), og protokol 4 til EØS-aftalen om oprindelsesregler

26.5.2005   
            
            
               DA
            
            
               Den Europæiske Unions Tidende
            
            
               L 133/33
            
         
      AFGØRELSE TRUFFET AF DET BLANDEDE EØS-UDVALG
   
   Nr. 177/2004
   af 3. december 2004
   om ændring af protokol 3 til EØS-aftalen om de varer, der er omhandlet i aftalens artikel 8, stk. 3, litra b), og protokol 4 til EØS-aftalen om oprindelsesregler
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Protokol 3 til aftalen blev ændret ved afgørelse nr. 138/2004 truffet af Det Blandede EØS-udvalg den 29. oktober 2004 (1).
            
         
               (2)
            
            
               Protokol 4 til aftalen blev ændret ved afgørelse nr. 38/2003 truffet af Det Blandede EØS-udvalg den 14. marts 2003 (2).
            
         
               (3)
            
            
               Ifølge afgørelse nr. 140/2001 truffet af Det Blandede EØS-udvalg den 23. november 2001 (3) forlænges overgangsperioden for Liechtenstein indtil 1. januar 2005, for så vidt angår protokol 3 til aftalen.
            
         
               (4)
            
            
               Ifølge afgørelse nr. 38/2003 truffet af Det Blandede EØS-udvalg den 14. marts 2003 forlænges overgangsperioden for Liechtenstein indtil 1. januar 2005, for så vidt angår en række bestemmelser i protokol 4 til aftalen.
            
         
               (5)
            
            
               I kraft af toldtraktaten af 29. marts 1923 danner Fyrstendømmet Liechtenstein og Det Schweiziske Forbund en toldunion.
            
         
               (6)
            
            
               Overenskomsten mellem Det Europæiske Økonomiske Fællesskab og Schweiz af 22. juli 1972 (4) blev gennem tillægsoverenskomsten om gyldigheden for Fyrstendømmet Liechtenstein af overenskomsten mellem Det Europæiske Økonomiske Fællesskab og Schweiz af 22. juli 1972 udvidet til også at omfatte Liechtenstein (5).
            
         
               (7)
            
            
               Den 26. oktober 2004 blev der mellem Det Europæiske Fællesskab og Det Schweiziske Forbund undertegnet en aftale om ændring af overenskomsten mellem Det Europæiske Økonomiske Fællesskab og Schweiz af 22. juli 1972 for så vidt angår bestemmelserne om forarbejdede landbrugsprodukter (den ændrede aftale), især protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972.
            
         
               (8)
            
            
               Ifølge artikel 4, stk. 2, i den ændrede aftale gælder aftalen mellem Det Europæiske Fællesskab og Schweiz også for Fyrstendømmet Liechtensteins område, så længe toldunionen med Schweiz består.
            
         
               (9)
            
            
               Med bilag 2 til den ændrede aftale indsættes en ny protokol nr. 2 i stedet for protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972.
            
         
               (10)
            
            
               Ifølge artikel 1, stk. 3, i den nye protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972 finder bestemmelserne i denne protokol tilsvarende anvendelse på Liechtenstein, så længe Liechtenstein er fritaget for at anvende protokol 3 til aftalen.
            
         
               (11)
            
            
               På denne baggrund bør Liechtensteins ikke-anvendelse af protokol 3 til aftalen som overgangsordning afløses af en varig ordning, og Liechtenstein bør undtages fra bestemmelserne i protokol 3.
            
         
               (12)
            
            
               Samme løsning bør gælde med hensyn til undtagelsen for Liechtenstein i artikel 2, stk. 2, i protokol 4 til aftalen —
            
         TRUFFET FØLGENDE AFGØRELSE:
   Artikel 1
   I artikel 1, stk. 2, i protokol 3 til aftalen og artikel 2, stk. 2, i protokol 4 til aftalen udgår ordene »indtil 1. januar 2005«.
   Artikel 2
   Denne afgørelse træder i kraft den 4. december 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (6).
   Den gælder fra den 1. januar 2005.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. december 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 342 af 18.11.2004, s. 30.
   
      (2)  EUT L 137 af 5.6.2003, s. 46.
   
      (3)  EFT L 22 af 24.1.2002, s. 34.
   
      (4)  EFT L 300 af 31.12.1972, s. 189.
   
      (5)  EFT L 300 af 31.12.1972, s. 281.
   
      (6)  Ingen forfatningsmæssige krav angivet.